
NUROFEN FORTE EXPRESS 400 mg dengtos tabletės
ibuprofenas

Atidžiai perskaitykite visą šį lapelį, prieš pradėdami vartoti šį vaistą, nes jame pateikiama Jums svarbi informacija.
Visada vartokite šį vaistą tiksliai kaip aprašyta šiame lapelyje arba kaip nurodė gydytojas arba vaistininkas.
· Neišmeskite šio lapelio, nes vėl gali prireikti jį perskaityti. 
· Jeigu norite sužinoti daugiau arba pasitarti, kreipkitės į vaistininką.
· Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.
· Jeigu per 3 dienas Jūsų savijauta nepagerėjo arba net pablogėjo, kreipkitės į gydytoją.

Apie ką rašoma šiame lapelyje?

1.           Kas yra NUROFEN FORTE EXPRESS ir kam jis vartojamas
2.           Kas žinotina prieš vartojant NUROFEN FORTE EXPRESS 
3.           Kaip vartoti NUROFEN FORTE EXPRESS 
4.           Galimas šalutinis poveikis
5.           Kaip laikyti NUROFEN FORTE EXPRESS 
6.           Pakuotės turinys ir kita informacija


[bookmark: _Toc129243139][bookmark: _Toc129243264]1.	Kas yra NUROFEN FORTE EXPRESS ir kam jis vartojamas

NUROFEN FORTE EXPRESS tablečių sudėtyje yra veikliosios medžiagos ibuprofeno, priklausančio nesteroidinių vaistų nuo uždegimo grupei. Ibuprofenas malšina uždegimo sukeltą skausmą, patinimą ir karščiavimą.
NUROFEN FORTE EXPRESS tabletės vartojamas trumpalaikiam silpno ar vidutinio stiprumo  galvos, dantų, raumenų, sąnarių, pirminės dismenorėjos sukelto skausmo malšinimui, karščiavimo mažinimui.
Jeigu per 3 dienas Jūsų savijauta nepagerėjo arba net pablogėjo, kreipkitės į gydytoją.

NUROFEN FORTE EXPRESS vartoti draudžiama:
-	jeigu yra alergija veikliajai arba bet kuriai pagalbinei šio vaisto medžiagai (jos išvardytos 6 skyriuje);
-	jei praeityje yra buvę padidėjusio jautrumo reakcijų (astma, rinitas, angioneurozinis pabrinkimas, dilgėlinė) vartojant kitą nesteroidinį vaistą nuo uždegimo (NVNU), įskaitant ir acetilsalicilo rūgšties darinius; 
-	jeigu yra sunkus kepenų nepakankamumas;
-	jeigu yra sunkus inkstų nepakankamumas;
-	jeigu yra sunkus širdies nepakankamumas;
-	paskutinių trijų nėštumo mėnesių laikotarpiu;
-	jei yra ar buvo pepsinė opa (du ar daugiau atskirų įrodytų išopėjimo ar kraujavimo epizodų);
-	jei buvo kraujavimas iš virškinimo trakto ar jo prakiurimas susijęs su ankstesniu NVNU vartojimu; 
-	jei yra kraujavimas į smegenis, virškinimo traktą arba kitoks kraujavimas.

Įspėjimai ir atsargumo priemonės 
Pasitarkite su gydytoju arba vaistininku, prieš pradėdami vartoti NUROFEN FORTE EXPRESS.
Nepageidaujamas poveikis gali sumažėti, vartojant mažiausią veiksmingą vaisto dozę trumpiausią laiką, būtiną simptomų kontrolei.

Senyvi pacientai
Senyviems pacientams yra didesnis NVNU sunkaus nepageidaujamo poveikio pavojus, ypač virškinimo trakto kraujavimas ar prakiurimas, kurie gali būti mirtini. 

Poveikis kvėpavimo sistemai
Jeigu sirgote praeityje ar sergate bronchų astma ar alerginėmis ligomis, gali išsivystyti bronchų spazmas. Vartojant ibuprofeno gali išsivystyti astmos priepuolis, ypač asmenims, kurie yra jautrūs acetilsalicilo rūgščiai ar NVNU.

Pacientams, kuriems yra astma, susijusi su lėtiniu rinitu, lėtiniu sinusitu ir (arba) nosies polipais vartojantiems acetilsalicilo rūgštį ir (ar) NVNU yra alerginių reakcijų rizika.

Kitų NVNU vartojimas
Reikia vengti vartoti ibuprofeno kartu su kitais NVNU, įskaitant selektyvius ciklooksigenazės 2 inhibitorius.

Sisteminė raudonoji vilkligė (SRV) ir mišri jungiamojo audinio liga
Dėl aseptinio meningito pavojaus, pacientai, sergantys sistemine raudonąja vilklige ir jungiamojo audinio ligomis, ibuprofeno turėtų vartoti atsargiai.

Poveikis širdies kraujagyslėms bei galvos smegenų kraujagyslėms
Buvo pranešta apie alerginės reakcijos į šį vaistą požymius, įskaitant kvėpavimo sutrikimus, veido ir kaklo srities patinimą (angioneurozinę edemą), krūtinės skausmą. Pastebėję bet kurį iš šių požymių, nedelsdami nutraukite NUROFEN FORTE EXPRESS vartojimą ir nedelsdami kreipkitės į gydytoją arba greitosios medicinos pagalbos tarnybą.

Tokie skausmą malšinantys ir uždegimą slopinantys vaistai, kaip ibuprofenas, ypač vartojami didelėmis dozėmis, gali būti susiję su nedideliu širdies priepuolio arba insulto rizikos padidėjimu. Neviršykite rekomenduojamos dozės ir gydymo trukmės.

Prieš pradėdami vartoti NUROFEN FORTE EXPRESS dėl gydymo pasitarkite su gydytoju arba vaistininku, jeigu:
· Jums pasireiškia širdies problemų, įskaitant širdies nepakankamumą, krūtinės anginą (jaučiate skausmą krūtinėje) arba jeigu Jums buvo širdies priepuolis, atlikta širdies kraujagyslių jungčių suformavimo operacija, diagnozuota periferinių arterijų liga (prasta kraujotaka pėdose dėl susiaurėjusių ar užsikimšusių arterijų) arba buvo ištikęs bet kokios rūšies insultas (įskaitant mini insultą arba praeinantį smegenų išemijos priepuolį (PSIP);
· Jūsų kraujospūdis yra padidėjęs, sergate cukriniu diabetu, nustatytas didelis cholesterolio kiekis, buvo širdies liga sirgusių giminaičių arba giminaičių, kuriuos ištiko insultas, arba jeigu rūkote.

Poveikis inkstams
Jei yra nesunkus inkstų pakenkimas ar inkstų funkcijos pablogėjimas, NUROFEN FORTE EXPRESS vartoti reikia atsargiai.

Poveikis kepenims
Jei yra kepenų funkcijos sutrikimai, NUROFEN FORTE EXPRESS vartoti reikia atsargiai.

Poveikis moterų vaisingumui
Yra duomenų, kad vaistų, slopinančių ciklooksigenazę ar prostaglandinų sintezę, vartojimas gali mažinti moters vaisingumą dėl poveikio ovuliacijai. Nutraukus vaisto vartojimą, vaisingumas atsistato.

Poveikis virškinimo traktui
Gali paūmėti virškinimo trakto sutrikimai ir lėtinės uždegiminės žarnyno ligos (opinis kolitas, Krono liga).
Jei Jums anksčiau buvo skrandžio ar žarnyno opa, ypač jei ji komplikavosi prakiurimu arba kraujavo, Jūs turite atkreipti dėmesį į bet kokius neįprastus pilvo simptomus, ypač gydymo pradžioje, ir nedelsdamas pasakyti apie juos gydytojui. Šiuo atveju, ypač senyvo amžiaus pacientams, yra didesnė virškinimo trakto kraujavimo ir prakiurimo rizika. Jei iš virškinimo trakto kraujuoja arba jis prakiūra, vaisto reikia nebevartoti.

Skrandžio ir žarnyno kraujavimas, opėjimas arba prakiurimas gali ištikti be jokių įspėjamųjų požymių, net jeigu anksčiau tokių problemų nebuvo. Be to, šie simptomai gali būti mirtini.

Didinant NVNU dozę, pacientams, kuriems praeityje buvo opa, ypač komplikuota kraujavimu arba prakiurimu, o taip pat senyviems žmonėms, kraujavimo iš virškinimo trakto, virškinimo trakto išopėjimo ar prakiurimo rizika didesnė. Tokius pacientus reikia pradėti gydyti mažiausia vaisto doze. 

Pacientai, kuriems praeityje pasireiškė toksinis poveikis virškinimo traktui, ypač senyvi, turi pasakyti, jeigu atsiranda, ypač gydymo pradžioje, kokių nors neįprastų virškinimo sutrikimų (ypač kraujavimas iš virškinimo trakto).

Vaisto reikia vartoti atsargiai pacientams, gydomiems kai kuriais kitais vaistais, pvz., geriamaisiais kortikosteroidais, antikoaguliantais (varfarinu), selektyviais serotonino reabsorbcijos inhibitoriais ar vaistais, mažinančiais trombocitų agregaciją (pvz., acetilsalicilo rūgštimi), kurie gali didinti virškinimo trakto išopėjimo ar kraujavimo riziką.

Tokiems ibuprofeno vartojantiems pacientams, kuriems atsirado virškinimo trakto kraujavimas ar išopėjimas, gydymas turi būti nutraukiamas nedelsiant.

Odos reakcijos 
Gydant ibuprofenu buvo pranešta apie sunkias odos reakcijas, įskaitant eksfoliacinį dermatitą, daugiaformę eritemą, Stivenso-Džonsono sindromą, toksinę epidermio nekrolizę, vaisto reakciją su eozinofilija ir sisteminiais simptomais (VRESS), ūminę generalizuotą egzanteminę pustuliozę (ŪGEP). Jei pastebėjote bet kurį iš 4 skyriuje aprašytų sunkių odos reakcijų simptomų, nutraukite NUROFEN FORTE EXPRESS vartojimą ir nedelsdami kreipkitės į gydytoją.

Poveikis akims
Jeigu atsiranda regos sutrikimų, vaisto vartojimą reikia nutraukti ir kreiptis į gydytoją, nes rekomenduojama atlikti pilną akių būklės ištyrimą.

Ilgai vartojant ibuprofeno rekomenduojama sekti kraujo ląstelių formulę, inkstų ir kepenų funkcijos rodiklius.

Pasitarkite su vaistininku arba gydytoju, jeigu sergate infekcine liga – žr. poskyrį su antrašte „Infekcijos“ toliau. 

Infekcijos 
NUROFEN FORTE EXPRESS gali paslėpti tokius infekcijų požymius kaip karščiavimas ir skausmas. Todėl gali būti, kad vartojant NUROFEN FORTE EXPRESS, gali būti vėluojama pradėti tinkamą gydymą, o dėl to gali padidėti komplikacijų rizika. Tokių atvejų nustatyta gydant bakterijų sukeltą pneumoniją ir su vėjaraupiais susijusias bakterines odos infekcijas. Jeigu vartojate šį vaistą sirgdami infekcine liga ir Jums pasireiškiantys infekcijos simptomai neišnyksta arba sunkėja, nedelsdami pasitarkite su gydytoju.

Vaikai ir paaugliai
Skysčių netekusiems vaikams ir paaugliams yra inkstų sutrikimo rizika.

Jeigu simptomai pasunkėjo arba nepalengvėjo, arba pasireiškė naujų simptomų, kreipkitės į gydytoją.
Vaikams ir paaugliams
Šis vaistas nėra skirtas jaunesniems kaip 12 metų vaikams ir paaugliams.

Kiti vaistai ir NUROFEN FORTE EXPRESS
Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui.
NUROFEN FORTE EXPRESS gali turėti įtakos kai kuriems kitiems vaistams arba gali būti jų veikiamas. 
Acetilsalicilo rūgštis (aspirinas). Kaip ir kitus NVNU, kartu vartoti acetilsalicilo rūgšties ir ibuprofeno nerekomenduojama, dėl didesnio nepageidaujamo poveikio rizikos, nebent vartojant mažas aspirino dozes (ne daugiau 75 mg per parą), kurias paskyrė gydytojas.

Kiti NVNU, įskaitant selektyvius ciklooksigenazės 2 inhibitorius. Gali padidinti nepageidaujamo poveikio riziką.

Vaistai, kurie mažina didelį kraujospūdį (AKF inhibitoriai, pvz., kaptoprilis, beta receptorius blokuojantys vaistai, pvz., atenololis, angiotenzino II receptorių blokatoriai, pvz., losartanas). 

Širdį veikiantys glikozidai. NVNU gali pasunkinti širdies nepakankamumo reiškinius, sumažinti glomerulų filtracijos greitį  ir padidinti glikozidų kiekį kraujo plazmoje.

Litis. Padidina ličio kiekį kraujo plazmoje ir sumažėja ličio eliminacija.

Metotreksatas. Padidina metotreksato kiekį kraujo plazmoje ir sumažėja metotreksato eliminacija.

Mifepristonas. NVNU neturi būti vartojami 8-12 dienų po mifepristono paskyrimo, nes NVNU gali mažinti mifepristono poveikį.

Ciklosporinas. Padidina nefrotoksinio poveikio riziką.

Kortikosteroidai. Gali padidinti NVNU nepageidaujamo poveikio riziką, ypatingai virškinimo trakto išopėjimą ar kraujavimą.

Krešėjimą mažinantys vaistai. NVNU gali sustiprinti antikoaguliantų (pvz.,varfarino) poveikį.

Vaistai, mažinantys trombocitų agregaciją (pvz., acetilsalicilo rūgštis) ir selektyvūs serotonino reabsorbcijos inhibitoriai. Gali didinti virškinimo trakto kraujavimo riziką.

Chinolonų grupės antimikrobiniai vaistai. Tyrimai su gyvūnais rodo, kad NVNU gali padidinti mėšlungio riziką, susijusią su chinolonų grupės antimikrobiniais vaistais. Pacientai, vartojantys NVNU ir chinolonų grupės antimikrobinių vaistų, turi didesnį rizikos pavojų atsirasti mėšlungiui.  

Takrolimuzas. Su takrolimuzu kartu vartojant NVNU, gali padidėti nefrotoksinio pavojaus rizika.

Zidovudinas. Kartu vartojant NVNU ir zidovudino padidėja hematologinio toksiškumo pavojus. ŽIV teigiamiems ir hemofilija sergantiems asmenims, kartu gydomiems zidovudinu ir NVNU, padidėja hematomų ir kraujo išsiliejimo į sąnarinę ertmę pavojus. 

Aminoglikozidai. NVNU gali sumažinti aminoglikozidų išsiskyrimą iš organizmo.

Augaliniai vaistai. Ginkmedžio vaistai, vartojant kartu su NVNU, gali padidinti kraujavimo rizikos pavojų.

Kai kurie kiti vaistai gali taip pat turėti įtakos gydymui NUROFEN FORTE EXPRESS arba gali būti jo veikiami. Todėl prieš vartodami NUROFEN FORTE EXPRESS su kitais vaistais visada pasitarkite su gydytoju arba vaistininku.

Nėštumas, žindymo laikotarpis ir vaisingumas
Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą, pasitarkite su gydytoju arba vaistininku. 

Nėštumas
Prostaglandinų sintezės slopinimas gali neigiamai veikti nėštumo eigą ir (arba) embriono arba vaisiaus vystymąsi. Epidemiologinių tyrimų duomenys rodo, kad vartojant prostaglandinų sintezės inhibitorių ankstyvuoju nėštumo laikotarpiu padidėja persileidimo, širdies vystymosi sutrikimų ir pilvo priekinės sienos nesuaugimo pavojus. 
Paskutiniaisiais trimis nėštumo mėnesiais ibuprofeno vartoti draudžiama, nes tai gali pakenkti Jūsų negimusiam vaikui arba sukelti problemų gimdymo metu. Tai gali sukelti inkstų ir širdies problemų Jūsų negimusiam kūdikiui. Tai gali turėti įtakos Jūsų pačios bei Jūsų kūdikio polinkiui kraujuoti ir sukelti vėlesnį arba ilgesnį gimdymą nei tikėtasi. Ibuprofeno negalima vartoti pirmuosius šešis nėštumo mėnesius, nebent tai būtina ir rekomendavo Jūsų gydytojas. Jei ibuprofeno skiriama vartoti planuojančioms pastoti moterims arba per pirmuosius šešis nėštumo mėnesius, reikia vartoti galimai mažiausią dozę ir trumpiausią laiką. Jei vartojama ilgiau nei kelias dienas nuo 20 nėštumo savaitės, ibuprofenas gali sukelti inkstų sutrikimų Jūsų negimusiam kūdikiui, dėl kurio gali sumažėti vaisiaus vandenų, supančių kūdikį, kiekis (oligohidramnionas) arba gali susiaurėti kūdikio širdies kraujagyslė (arterinis latakas). Jei Jums reikia gydymo ilgiau nei kelias dienas, gydytojas gali rekomenduoti papildomą stebėjimą.

Žindymo laikotarpis
Nors į žindyvės pieną vaisto patenka labai mažas kiekis, ibuprofeno nerekomenduojama vartoti, jei tai nebūtina.
 
Vaisingumas
Yra duomenų, kad  vaistų, slopinančių ciklooksigenazę/prostaglandinų sintezę, vartojimas gali mažinti moters vaisingumą dėl poveikio ovuliacijai. Nutraukus vaisto vartojimą, vaisingumas atsistato.

Vairavimas ir mechanizmų valdymas
NUROFEN FORTE EXPRESS gebėjimo vairuoti ir valdyti mechanizmus neveikia arba veikia nereikšmingai.
Ibuprofenas vartojamas didelėmis dozėmis gali sukelti nepageidaujamų poveikių, tokių kaip nuovargis, mieguistumas, galvos svaigimas (dažnas poveikis) ir regos sutrikimai (nedažnas poveikis), todėl pavieniais atvejais gali sutrikti gebėjimas vairuoti automobilį ir valdyti mechanizmus. Šis poveikis būna stipresnis, jei kartu vartojama alkoholio.

NUROFEN FORTE EXPRESS sudėtyje yra sacharozės ir natrio.
Jeigu gydytojas Jums yra sakęs, kad netoleruojate kokių nors angliavandenių, kreipkitės į jį prieš pradėdami vartoti šį vaistą.
Kiekvienoje šio vaisto tabletėje yra 55,89 mg natrio (valgomosios druskos sudedamosios dalies). Tai atitinka 2,79 % didžiausios rekomenduojamos natrio paros normos suaugusiesiems.

Visada vartokite šį vaistą tiksliai kaip nurodė gydytojas arba vaistininkas. Jeigu abejojate, kreipkitės į  gydytoją arba vaistininką. 

Suaugusiems ir vyresniems kaip 12 metų paaugliams: po 1 dengtą tabletę 3 kartus per parą, vartojant kas aštuonias valandas. Nereikėtų viršyti didžiausios ibuprofeno paros dozės - 1200 mg (3 dengtų tablečių). 

Tabletes reikia nuryti valgio metu arba pavalgius, užsigeriant pakankamu skysčio kiekiu.
Jei vyresniems kaip 12 metų paaugliams šio vaisto vartoti reikia ilgiau nei 3 paras ar simptomai pasunkėja, reikia pasitarti su gydytoju.

Senyviems žmonėms, pacientams, kurių inkstų ar kepenų funkcija sutrikusi: specialaus dozavimo nereikia, tačiau vaistą reikia vartoti atsargiai. 
Esant sunkiam inkstų arba kepenų nepakankamumui, vaisto vartoti negalima.

Reikia vartoti mažiausią veiksmingą dozę ir ją vartoti kuo trumpiau, kiek tai būtina simptomams palengvinti. Jeigu sergate infekcine liga ir Jums pasireiškiantys simptomai (pvz., karščiavimas ir skausmas) neišnyksta arba sunkėja, nedelsdami pasitarkite su gydytoju (žr. 2 skyrių).
Jei simptomai per tris paras išlieka ar blogėja, reikalinga gydytojo konsultacija, dėl NUROFEN FORTE EXPRESS 400 mg dengtos tabletės vartojimo. 

Ką daryti pavartojus per didelę NUROFEN FORTE EXPRESS dozę
Pavartojus per didelę NUROFEN FORTE EXPRESS dozę, reikia nedelsiant kreiptis į gydytoją. 

Metabolinės acidozės simptomai
Jei suvartojote per didelę NUROFEN FORTE dozę arba jei vaikai atsitiktinai suvartojo šio vaisto, visada kreipkitės į gydytoją ar artimiausią ligoninę, kad jie išreikštų savo nuomonę dėl galimos rizikos ir patartų, kokių veiksmų reikia imtis.
Gali pasireikšti tokie perdozavimo simptomai, kaip pykinimas, skrandžio skausmai, vėmimas (gali būti šiek tiek kraujo), galvos skausmas, triukšmas ausyse, sumišimas ir nekontroliuojami akių judesiai. Nustatyta, kad suvartojus dideles dozes, pasireiškia mieguistumas, skausmas krūtinės srityje, stiprus ir greitas širdies plakimas, sąmonės netekimas, traukuliai (dažniausiai vaikams), silpnumas ir galvos svaigimas, kraujas šlapime, mažas kalio kiekis kraujyje, šąlančio kūno jausmas ir kvėpavimo sutrikimai.

Pamiršus pavartoti NUROFEN FORTE EXPRESS
Negalima vartoti dvigubos dozės norint kompensuoti praleistą dozę.


4.	Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Tokie vaistai, kaip NUROFEN FORTE EXPRESS, gali būti susiję su širdies priepuolio („miokardo infarkto“) ar insulto pavojaus nedideliu padidėjimu.

Nustokite vartoti NUROFEN FORTE EXPRESS ir nedelsdami kreipkitės į gydytoją, jei pastebėjote bet kurį iš toliau išvardytų simptomų: 
· rausvos neiškilios į taikinį panašiosar apskritos dėmės (centre dažnai atsiranda pūslė) liemens srityje, odos lupimasis, burnos, gerklės (ryklės), nosies, lytinių organų ir akių išopėjimas. Prieš tokį  sunkų odos išbėrimą, gali pasireikšti karščiavimas ir į gripą panašūs simptomai [eksfoliacinis dermatitas, daugiaformė eritema, Stivenso-Džonsono sindromas, toksinė epidermio nekrolizė]. 
·  Išplitęs išbėrimas, aukšta kūno temperatūra ir padidėję limfmazgiai (VRESS sindromas). 
· Išplitęs odos išbėrimas raudonomis pleskanotomis dėmėmis su gumbeliais po oda ir pūslėmis, kartu pasireiškiant karščiavimui. Simptomai paprastai pasireiškia pradėjus gydymą (ūminė išplitusi egzanteminė pustuliozė).

Nedažni šalutinio poveikio reiškiniai (gali pasireikšti rečiau kaip 1 iš 100 asmenų):
· Padidėjusio jautrumo reakcijos, pasireiškiančios dilgėline (staigus odos ir gleivinės išbėrimas niežtinčiomis pūkšlėmis) ir niežėjimu.
· Galvos skausmas.
· Pilvo skausmas, pykinimas ir dispepsija.
· Įvairūs odos išbėrimai.

Reti šalutinio poveikio reiškiniai (gali pasireikšti rečiau kaip 1 iš 1 000 asmenų):
· Viduriavimas, vidurių pūtimas, vidurių užkietėjimas ir vėmimas.

Labai reti šalutinio poveikio reiškiniai (gali pasireikšti rečiau kaip 1 iš 10 000 asmenų):
· Sutrikusi kraujodara (mažakraujystė, mažakraujystė, sukelta raudonųjų kraujo ląstelių irimo), mažakraujsytė, sukelta kaulų čiulpų funkcijos sutrikimo, kuomet nustojama gaminti visų trijų kraujo ląstelių (aplastinė anemija), leukopenija (baltųjų kraujo ląstelių kiekio sumažėjimas), trombocitopenija (kraujo krešėjimo ląstelių kiekio sumažėjimas), pancitopenija (visų kraujo ląstelių kiekio sumažėjimas), agranulocitozė (grūdėtųjų baltųjų kraujo ląstelių sumažėjimas). Pirmieji požymiai yra karščiavimas, gerklės skausmas, burnos gleivinės opos, į gripą panašūs simptomai, sunkus išsekimas, kraujavimas iš nosies ir odos kraujosruvos.
· Sunkios padidėjusio jautrumo reakcijos, kurių simptomai gali būti: veido, liežuvio ir gerklų paburkimas, dusulys, padidėjęs širdies susitraukimų dažnis, sumažėjęs kraujospūdis (t.y., anafilaksija (staigi alerginė reakcija, kuri atsiranda suleidus į organizmą alergeno), angioneurozinė edema (alerginis audinių patinimas) ar sunkus šokas).
· Kvėpavimo takų reaktyvumas, pasireiškiantis astma, paūmėjusia astma, bronchų spazmu ar dusuliu.
· Psichozė.
· Svaigulys, aseptinis meningitas.
· Regėjimo sutrikimai.
· Miokardo infarktas (širdies priepuolis), kūno patinimas.
· Padidėjęs kraujospūdis (hipertenzija), kraujagyslių uždegimas (vaskulitas).
· Pepsinė opa, virškinimo trakto perforacija (prakiurimas) ar kraujavimas iš jo, kraujas išmatose, vėmimas krauju, kartais nulemiantys mirtį ypač senyviems pacientams, opinis stomatitas (burnos gleivinės uždegimas), gastritas (skrandžio gleivinės uždegimas). 
· Opinio kolito (storosios žarnos uždegimas) ir Krono ligos (lėtinės uždegiminės žarnyno ligos, pažeidžiančios paviršinius ir giliuosius žarnų sluoksnius) paūmėjimas.
· Kepenų nepakankamumas, kepenų uždegimas (hepatitas), gelta, kepenų funkcijos sutrikimai,  kepenų pažeidimas, ypatingai ilgai trunkančio gydymo metu.
· Sunkios odos reakcijos, pvz., pūslinės reakcijos, įskaitant Stivenso-Džonsono sindromą (labai sunki vaistų sukelta liga, kuriai būdingas ypač sunkus gleivinių pažeidimas), daugiaformę eritemą (odos liga, pasireiškianti simetriškai, raudonai, iškeltomis odos vietomis visame kūne), eksfoliacinį dermatitą (uždegiminė odos liga, kuriai būdingas paraudimas ir pleiskanojimas odos paviršiaus) ir toksinę epidermio nekrolizę (odos paviršinio sluoksnio žūtis).
· Ūminis inkstų nepakankamumas; inkstų spenelių nekrozė (žuvimas) (ypač vartojant ilgą laiką), siejama su padidėjusiu šlapalo kiekiu serume ir edema (patinimu).
· Sumažėjęs hematokritas, hemoglobino kiekis ir sumažėjęs šlapalo klirensas.  

Šalutinio poveikio reiškiniai, kurių dažnis nežinomas (negali būti apskaičiuotas pagal turimus duomenis):
· Krūtinės skausmas, kuris gali būti galimai sunkios alerginės reakcijos, vadinamos Kounis sindromu, požymis.
· Ūžesys ausyse.
· Širdies nepakankamumas.
· Gali pasireikšti stipri odos reakcija, vadinama VRESS sindromu. VRESS simptomai gali būti tokie: odos išbėrimas, karščiavimas, padidėję limfmazgiai ir padidėjęs eozinofilų (baltųjų kraujo kūnelių rūšis) skaičius.
· Gydymo pradžioje kartu su karščiavimu pasireiškiantis raudonas, žvynuotas, išplitęs išbėrimas su poodiniais gumbeliais ir pūslelėmis, dažniausiai pažeidžiantis odos raukšles, liemenį ir viršutines galūnes (ūminė generalizuota egzanteminė pustuliozė). Jei jums pasireikštų šių simptomų, nutraukite NUROFEN FORTE EXPRESS vartojimą ir nedelsdami kreipkitės medicininės pagalbos. Taip pat žr. 2 skyrių.
· Oda įsijautrina šviesai.

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui.  Pranešimą apie šalutinį poveikį galite užpildyti ir pateikti Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/ nurodytais būdais arba paskambinti nemokamu telefonu +370 800 73 568. Pranešdami apie šalutinį poveikį galite mums padėti gauti daugiau informacijos apie šio vaisto saugumą.

Šį vaistą laikykite vaikams nepastebimoje ir nepasiekiamoje vietoje.

Šiam vaistui specialių laikymo sąlygų nereikia. 

Ant dėžutės po „Tinka iki“ ir lizdinės plokštelės po „EXP“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.
Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.

NUROFEN FORTE EXPRESS sudėtis
-	Veiklioji medžiaga yra ibuprofenas (natrio druskos dihidrato pavidalu). Vienoje dengtoje tabletėje 	yra 400 mg ibuprofeno.
- 	Pagalbinės medžiagos yra kroskarmeliozės natrio druska, ksilitolis, mikrokristalinė celiuliozė, magnio stearatas, bevandenis koloidinis silicio dioksidas, karmeliozės natrio druska, talkas, džiovintas purškiant gumiarabikas, sacharozė, titano dioksidas (E171), makrogolis 6000, rašalas Opacode S-1-15094 Red (jo sudėtyje yra šelako, raudonojo geležies oksido (E172), amonio hidroksido, simetikono).

NUROFEN FORTE EXPRESS išvaizda ir kiekis pakuotėje
NUROFEN FORTE EXPRESS yra baltos, abipus išgaubtos, apvalios, dengtos cukrumi tabletės. Vienoje tabletės pusėje yra raudonas užrašas „NUROFEN“.

NUROFEN FORTE EXPRESS tiekiamas lizdinėse plokštelėse po 12 tablečių (1 lizdinė plokštelė).

Registruotojas ir gamintojas
Registruotojas
Reckitt Benckiser (Poland) S.A. 
Ul. Okunin 1 
05-100 Nowy Dwor Mazowiecki 
Lenkija

Gamintojai
SIA ELVIM
Kurzemes prospekts 3-513
Riga LV-1067
Latvija

RB NL Brands B.V.
WTC Shiphol Airport
Schiphol Boulevard 207
1118 BH Schiphol
Nyderlandai

Jeigu apie šį vaistą norite sužinoti daugiau, kreipkitės į vietinį registruotojo atstovą.

UAB “Baltijos Bitė”
Vytauto pr. 27-203
LT-44352 Kaunas 
Tel. +370 37 204896

Šis pakuotės lapelis paskutinį kartą peržiūrėtas 2025-12-08.

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/.





